CELEX: 32012R0937
Language: hu
Date: 2012-10-12 00:00:00
Title: A Bizottság 937/2012/EU végrehajtási rendelete ( 2012. október 12. ) az 1122/2009/EK rendeletnek és a 65/2011/EU rendeletnek a 73/2009/EK tanácsi rendelet alapján a mezőgazdasági termelők számára nyújtott közvetlen támogatások kedvezményezettjei által, az 1698/2005/EK tanácsi rendelet alapján nyújtott vidékfejlesztési támogatások kedvezményezettjei által, és az 1234/2007/EK tanácsi rendelet alapján a borágazatban meghatározott támogatások kedvezményezettjei által visszatérítendő jogosulatlan kifizetésekkel kapcsolatban felszámítandó kamatok megállapítására irányuló eljárás tekintetében történő módosításáról

13.10.2012   
            
            
               HU
            
            
               Az Európai Unió Hivatalos Lapja
            
            
               L 280/1
            
         A BIZOTTSÁG 937/2012/EU VÉGREHAJTÁSI RENDELETE
   (2012. október 12.)
   az 1122/2009/EK rendeletnek és a 65/2011/EU rendeletnek a 73/2009/EK tanácsi rendelet alapján a mezőgazdasági termelők számára nyújtott közvetlen támogatások kedvezményezettjei által, az 1698/2005/EK tanácsi rendelet alapján nyújtott vidékfejlesztési támogatások kedvezményezettjei által, és az 1234/2007/EK tanácsi rendelet alapján a borágazatban meghatározott támogatások kedvezményezettjei által visszatérítendő jogosulatlan kifizetésekkel kapcsolatban felszámítandó kamatok megállapítására irányuló eljárás tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendeletre (1) és különösen annak 51. cikke (4) bekezdésére, 74. cikke (4) bekezdésére és 91. cikkére,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (2) és különösen annak 85x. és 103za. cikkére, figyelemmel 4. cikkére is,
   tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (3) és különösen annak 142. cikke c), és o) pontjára,
   mivel:
   
               (1)
            
            
               A 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és ellenőrzési rendszer tekintetében, az említett rendeletben létrehozott, mezőgazdasági termelők részére meghatározott közvetlen támogatási rendszerek keretében történő végrehajtására vonatkozó részletes szabályok megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében, a borágazatban meghatározott támogatási rendszer keretében történő végrehajtására vonatkozó részletes szabályok megállapításáról szóló, 2009. november 30-i 1122/2009/EK bizottsági rendelet (4) 80. cikkének (2) bekezdése, és a vidékfejlesztési támogatási intézkedésekre vonatkozó ellenőrzési eljárások, valamint a kölcsönös megfeleltetés végrehajtása tekintetében az 1698/2005/EK tanácsi rendelet végrehajtására vonatkozó részletes szabályok megállapításáról szóló, 2011. január 27-i 65/2011/EU bizottsági rendelet (5) 5. cikkének (2) bekezdése meghatározza az említett rendeletek szerinti támogatások kedvezményezettjei által visszatérítendő jogosulatlan kifizetésekkel kapcsolatban felszámítandó kamatok megállapítására irányuló eljárást.
            
         
               (2)
            
            
               A kamatot a visszafizetési kötelezettségről küldött értesítés és a visszafizetendő összeg tényleges visszafizetése vagy levonása között eltelt időszakra kell felszámítani. Ennek következtében a nemzeti hatóságok gyakorlatilag valamennyi visszatéríttetési ügyben kötelesek kamatot felszámítani, és azt külön visszafizetési felszólításban előírni, amint a kamatfizetési időszak ismertté válik.
            
         
               (3)
            
            
               Az eljárás egyszerűsítése és a hatékonyabb adminisztráció érdekében célszerű, hogy kamat csak a visszafizetési felszólításban az adós számára előírt, ésszerű fizetési határidő lejártát követő időszakra kerüljön felszámításra.
            
         
               (4)
            
            
               Az 1122/2009/EK és a 65/2011/EU rendeletet ezért ennek megfelelően módosítani kell.
            
         
               (5)
            
            
               A jogbiztonság érdekében rendelkezni kell arról, hogy az e rendeletben előírt intézkedések a 2012. október 16-ától kibocsátott visszafizetési felszólítások tekintetében alkalmazandók.
            
         
               (6)
            
            
               Az e rendeletben előírt intézkedések összhangban vannak a Vidékfejlesztési Bizottság, a mezőgazdasági piacok közös szervezésével foglalkozó irányítóbizottság és a közvetlen kifizetésekkel foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 1122/2009/EK rendelet módosítása
   Az 1122/2009/EK rendelet 80. cikke (2) bekezdése első albekezdésének helyébe a következő szöveg lép:
   
      „(2)   A kamatot a mezőgazdasági termelő számára a visszafizetési felszólításban előírt – legfeljebb 60 napos – fizetési határidő és a visszafizetés vagy levonás között eltelt időszakra kell felszámítani”.
   
   2. cikk
   A 65/2011/EU rendelet módosítása
   A 65/2011/EK rendelet 5. cikke (2) bekezdése első albekezdésének helyébe a következő szöveg lép:
   
      „(2)   A kamatot a kedvezményezett számára a visszafizetési felszólításban előírt – legfeljebb 60 napos – fizetési határidő és a visszafizetés vagy levonás között eltelt időszakra kell felszámítani”.
   
   3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ez a rendelet a 2012. október 16-ától kibocsátott visszafizetési felszólítások tekintetében alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 277., 2005.10.21., 1. o.
   
      (2)  HL L 299., 2007.11.16., 1. o.
   
      (3)  HL L 30., 2009.1.31., 16. o.
   
      (4)  HL L 316., 2009.12.2., 65. o.
   
      (5)  HL L 25., 2011.1.28., 8. o.